b'\n_START_ARTICLE_\nFlyvematerielkommandoen\n_START_PARAGRAPH_\nFlyvematerielkommandoen (FMK) var en milit\xc3\xa6r enhed i Flyvev\xc3\xa5bnet, som eksisterede fra 18. juni 1951 til 31. december 2006, og som koordinerede indk\xc3\xb8b af materiel og stod for forsynings- og vedligeholdelsesopgaver. Opgaverne blev overtaget af Forsvarets Materieltjeneste, i hvis regi Hovedv\xc3\xa6rksted Aalborg og Hovedv\xc3\xa6rksted Karup videref\xc3\xb8rtes, mens Hovedv\xc3\xa6rksted V\xc3\xa6rl\xc3\xb8se blev afviklet i l\xc3\xb8bet af 2007._NEWLINE_Kommandoens tekniske sektor bestod af Flyteknisk Afdeling, Signalteknisk Afdeling, V\xc3\xa5benteknisk Afdeling, Teknisk Driftssektion og Drifts- og Kvalitetsudviklingssektionen._NEWLINE_Dens administrative sektor bestod af Forsyningsafdelingen, senere Logistikafdelingen, Regnskabsafdelingen, senere \xc3\x98konomiafdelingen, Handelsafdelingen og Administrationsafdelingen, senere Personale- og Uddannelsesafdelingen.'